***ПРОЕКТ!***

**Възложител**: **ОБЩИНА ГАБРОВО**

**Изпълнител**: **…………………………**

**Д О Г О В О Р**

**№ ........……………….на Община Габрово**

Днес, ......................2019 г., в гр. Габрово, между:

1. **Община Габрово**,

с адрес: пл. Възраждане № 3, гр. Габрово, ЕИК: 000215630, представлявана от Таня Венкова Христова, в качеството на Кмет на Община Габрово, наричана за краткост „**ВЪЗЛОЖИТЕЛ“**, от една страна,

и

**2.............................................**,

със седалище и адрес на управление: ........................................., ЕИК / код по Регистър БУЛСТАТ .............................................., представлявано от ......................................................, в качеството ..............................., наричан за краткост „**ИЗПЪЛНИТЕЛ“**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

на основание чл. 112 от Закона за обществените поръчки (ЗОП), във връзка с чл. 69 от ППЗОП, след проведена процедура за възлагане на обществена поръчка публично състезание, приложена при съобразяване на стойностните прагове по чл. 20, ал. 2 от ЗОП, и Решение №………../…….2019 г. на ВЪЗЛОЖИТЕЛЯ за определяне на ИЗПЪЛНИТЕЛ, по обществена поръчка с предмет: **„Осигуряване на информация, публичност и визуализация по пет обособени позиции:**

обособена позиция № 1 „Изпълнение на дейности за осигуряване наинформация, публичност и визуализация по проект BG16RFOP001-5.002-0022 „Изграждане на среда, позволяваща предоставяне на качествени социални услуги за възрастни и хора с увреждания”;

обособена позиция № 2 „Осигуряване на материали заинформация, публичност и визуализация по проект BG16RFOP001-5.002-0022 „Изграждане на среда, позволяваща предоставяне на качествени социални услуги за възрастни и хора с увреждания”;

обособена позиция № 3 „Осигуряване наинформация, публичност и визуализация по проектBG05M9OP001-2.004-0042 „Комплекс за социално-здравни услуги за деца и семейства”;

обособена позиция № 4 „Осигуряване на материали, свързани със събития на ОИЦ-Габрово;

обособена позиция № 5 „Осигуряване на информация, публичност и визуализация по проект PGI05251 „Зелени обществени поръчки и устойчиви инструментиза интегриране на ресурсната ефективност””,

**ЗА ОБОСОБЕНА ПОЗИЦИЯ № 2 „Осигуряване на материали за информация, публичност и визуализация по проект BG16RFOP001-5.002-0022 „Изграждане на среда, позволяваща предоставяне на качествени социални услуги за възрастни и хора с увреждания“**,се сключи настоящият договор:

**ІІ. ПРЕДМЕТ НА ДОГОВОРА**

**Чл. 1 (1) Възложителят** възлага, а **Изпълнителят** приема да извърши срещу възнаграждение услуга с предмет: **осигуряване на материали за информация, публичност и визуализация по проект BG16RFOP001-5.002-0022 „Изграждане на среда, позволяваща предоставяне на качествени социални услуги за възрастни и хора с увреждания“,** съгласно Техническа спецификация на **Възложителя** и офертата на **Изпълнителя**, които представляват неразделна част от този договор.

**(2)** Този договор е сключен по проект  **BG16RFOP001-5.002-0022 „Изграждане на среда, позволяваща предоставяне на качествени социални услуги за възрастни и хора с увреждания“,** финансиран по Оперативна програма „Региони в растеж” 2014 – 2020 г..

Цялата отговорност за съдържанието на документа се носи от Община Габрово и при никакви обстоятелства не може да се счита, че този документ отразява официалното становище на Управляващия Орган на ОП „Региони в растеж ” 2014-2020 г.

**Чл. 2** Предметът на настоящия договор се състои в изпълнение на следните задачи:

|  |  |  |
| --- | --- | --- |
| **№** | **Задача** | **Количество** |
| 1. | **Изработване и монтаж на билборд** | 1 бр. |
| 2. | **Изработка и монтаж на постоянна обяснителна табела** | 1 бр. |
| 3. | **Изработване на банер с калъф и стойка** | 1 бр. |
| 4. | **Изработване на информационна брошура** | 150 бр. |
| 5. | **Изработване на пакет промоционални материали (тефтер, химикал, USB, торба)** | 150 бр. |
| 6. | **Изработване на информационни стикери** | 500 бр. |

**ІІІ. ЦЕНА НА ДОГОВОРА**

**Чл. 3 (1) Изпълнителят** ще извърши услугата на цена....................лв. /*словом ................................................... лева*/ без ДДС или .................... лв. /*словом...................................................лева*/ с ДДС, съгласно Ценовата оферта на Изпълнителя, както следва:

|  |  |  |  |  |
| --- | --- | --- | --- | --- |
| **№** | **ЗАДАЧА** | **КОЛИЧЕСТВО** | **Единична цена лева**  **без ДДС** | **ОБЩО ЦЕНА ЛЕВА БЕЗ ДДС** |
| 1. | **Изработване и монтаж на билборд** | 1 брой |  |  |
| 2. | **Изработка и монтаж на постоянна обяснителна табела** | 1 брой |  |  |
| 3. | **Изработване на банер с калъф и стойка** | 1 брой |  |  |
| 4. | **Изработване на информационна брошура** | 150 брой |  |  |
| 5. | **Изработване на пакет промоционални материали (тефтер, химикал, USB, торба)** | 150 брой |  |  |
| 6. | **Изработване на информационни стикери** | 500 брой |  |  |

**(2)** В Цената по ал. 1 са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката, и за неговите подизпълнители (*ако е приложимо*), като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**(3)** Единичните цени за отделните дейности/ задачи, свързани с изпълнението на Услугата, посочени в Ценовото предложение на ИЗПЪЛНИТЕЛЯ, са фиксирани за времето на изпълнение на Договора и не подлежат на промяна освен в случаите, изрично уговорени в този Договор и в съответствие с разпоредбите на ЗОП.

**(4)** Посочените видове и количества материали са прогнозни, поради което Възложителят си запазва правото да не ги усвои в пълен обем, както и да ги променя, в рамките на финансовия ресурс в зависимост от възникналата необходимост.

**(5)** Цената по ал. 1 е окончателна и не подлежи на изменения и корекции.

**(6)** **Възложителят** не дължи, каквото и да е плащане, при никакви условия, извън цената по ал. 1.

**ІV. ПЛАЩАНИЯ**

**Чл. 4** Плащането по този договор се извършва по банков път, в български лева.

**Чл. 5 (1)** Този договор предвижда едно плащане при приключване, след изпълнение на задачата, съгласно Техническите спецификации, платимо в срок до 30 (тридесет) календарни дни след предоставяне на фактура оригинал и приемо-предавателен протокол за изпълнението, одобрен от Възложителя.

**(2)** За извършване на плащането Изпълнителят представя фактура, която следва да съдържа следната задължителна информация:

Получател: *ОБЩИНА ГАБРОВО*

Адрес: пл. „Възраждане“ № 3

БУЛСТАТ: 000215630

МОЛ:

Получил фактурата: Мария Стоева – ръководител проект

Номер на документа, дата, място

В описателната част следва да се впише следния текст: **„Разходът е по договор за безвъзмездна помощ** BG16RFOP001-5.002-0022-C01от 18.01.2019 г по проект  **BG16RFOP001-5.002-0022 „Изграждане на среда, позволяваща предоставяне на качествени социални услуги за възрастни и хора с увреждания“**.

**V. СРОК НА ИЗПЪЛНЕНИЕ**

**Чл. 6** **(1)** Срокът за изпълнение на договора започва да тече от датата на подписването му и от двете страни. Крайният срок за изпълнение на дейностите/задачите е обвързан с действието и срока на договора за безвъзмездна финансова помощ по **проект BG16RFOP001-5.002-0022 „Изграждане на среда, позволяваща предоставяне на качествени социални услуги за възрастни и хора с увреждания“** и е до приключване на дейностите по проекта. Продължителността на проекта е 24 месеца, считано от 18.01.2019 г. Срокът на договора е обвързан с действието и срока на договора за безвъзмездна финансова помощ по **проект BG16RFOP001-5.002-0022 „Изграждане на среда, позволяваща предоставяне на качествени социални услуги за възрастни и хора с увреждания“. Срокът на договора за безвъзмездна помощ** BG16RFOP001-5.002-0022-C01е до 18.01.2021 г.

Срокът за изпълнение на всяка една от задачата – **20 (двадесет) календарни дни, считано от датата на получаване на възлагателното писмо**.

Доставката на артикулите следва да се извърши на адмистративния адрес на община Габрово, пл. „Възраждане” № 3.

**(2)** Датата на получаване на възлагателното писмо се установява със съответен документ съобразно начина на изпращането му от Възложителя.

**(3)** Одобрението на окончателно съдържание и дизайн на материалите се констатира с подписване на двустранен протокол.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 7 (1)** **Възложителят** има право:

**1.** да получиуслугата,уговорена с този договор, в срока и при условията на същия;

**2.** при поискване да получава от **Изпълнителя** информация за хода на изпълнението по този договор;

**3.** да изисква, при необходимост и по своя преценка, мотивирана обосновка от страна на **Изпълнителя** на представеното от него изпълнение по този договор;

**4.** да изисква от **Изпълнителя** преработване или доработване на елементи от изпълнението по този договор, в случаите, когато същото е непълно или не съответства като съдържание и качество на изискванията му;

**5.** да не приеме изпълнението по този договор, ако то не съответства в значителна степен по обхват и качество на изискванията му, и не може да бъде изменено, допълнено или преработено;

**6.** да развали този договор едностранно, в случай, че **Изпълнителят** не изпълнява възложеното в обема, срока и при условията на договора;

**7**. да дава писмени указания на **Изпълнителя** във връзка с предприемането на действия, които са необходими за доброто изпълнение на този договор;

**8.** да проверява по всяко време изпълнението на възложената работа по този договор, без да създава пречки на **Изпълнителя**;

**(2)** В хода на извършването на възложената работа, **Възложителят** има право да дава указания на **Изпълнителя**. Те са задължителни за **Изпълнителя**, освен, ако противоречат на императивни правни разпоредби или са технически неосъществими.

**Чл. 8 (1) Възложителят** се задължава:

**1.** да изплаща уговореното възнаграждение на **Изпълнителя** в размера и при условията и сроковете на този договор;

**2.** да предостави на **Изпълнителя** всички налични документи, необходими за изпълнение на този договор;

**3.** да съдейства на **Изпълнителя** за осигуряване на информацията, необходима му за качественото изпълнение на работата;

**4.** да възлага извършването на предмета на договора **с писмена заявка** /възлагателно писмо/до **Изпълнителя**;

**5.** да дава становища и коментари по проекта на дизайн /оформление/ на мерките за публичност и информация, и да ги комуникира своевременно към **Изпълнителя**.

**6.** да предприеме всички необходими мерки за избягване на конфликт на интереси, както и да уведоми незабавно Управляващия Орган на ОП „Региони в растеж” 2014-2020 г., относно обстоятелство, което предизвиква или може да предизвика подобен конфликт.

Конфликт на интереси е налице, когато безпристрастното и обективно изпълнение на функциите по договора/заповедта на което и да е лице е компрометирано поради причини, свързани със семейството, емоционалния живот, политическата или националната принадлежност, икономически интереси или други общи интереси, които то има с друго лице, съгласно чл. 57 от Регламент (ЕО, Евратом) № 966/2012 на Европейския парламент и на Съвета от 25 октомври 2012 относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (Регламент № 966/2012).

**VІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 9. Изпълнителят** има право:

**1.** да получи уговореното възнаграждение, при условията и сроковете на този договор, при коректно изпълнение на задълженията по него;

**2.** да изисква от **Възложителя** необходимото съдействие и информация за изпълнение на работата по този договор.

**Чл. 10 (1) Изпълнителят** се задължава:

**1.** да изпълни възложената му работа в обем и с качество, в съответствие с изискванията на **Възложителя**, при условията и сроковете на този договор.

**2.** да информира **Възложителя** за всички пречки, възникващи в хода на изпълнението, като може да иска от **Възложителя** указания за отстраняването им.

**3.** да изпълнява указанията и изискванията на **Възложителя.**

**4.** да отстранява посочените от **Възложителя** недостатъци и пропуски в изпълнението за своя сметка.

**5.** да осигури изпълнението на този договор да бъде извършено от посочения от него персонал, съдържащ се в офертата на **Изпълнителя.**

**6**. да се придържа към всички приложими закони и подзаконови нормативни актове, имащи пряко отношение към изпълнението на този договор.

**7.** след изпълнението на договора да предаде всички разработки, материали и документи и пр., придобити, съставени или изготвени от него във връзка с дейностите в изпълнение на договора, на **Възложителя**. **Изпълнителят** може да задържи копия от тези документи и материали, но няма право да ги използва за цели, несвързани с договора без изричното писмено съгласие на **Възложителя**. Ако титуляр на собствеността или на авторски права върху резултатите от извършената работа се окаже **Изпълнителят,** то той е длъжен да ги прехвърли на **Възложителя**.

**8**. при констатиране от страна на **Възложителя** на непълноти и грешки в материалите и документите, свързани с предмета на договора, на **Изпълнителя,** същият е длъжен да ги отстрани за своя сметка след писменото уведомяване от страна на **Възложителя**.

**9.** да запази поверителния характер на факти, обстоятелства и документи, свързани с договора, през периода на изпълнението му и след това. Във връзка с това, освен с предварително писмено съгласие на **Възложителя,** нито **Изпълнителя**, нито лицата, наети или ангажирани от него във връзка с изпълнението на договора, не могат да съобщават по никакъв повод на което и да е лице или организация поверителна информация, която им е предоставена или която са придобили по друг начин, нито да оповестяват каквато и да е информация, свързана с препоръките, формулирани в процеса на извършване на услугите или в резултат от него. Освен това, те не могат да използват в ущърб на **Възложителя** информация, която им е предоставена или са получили в процеса на работа.

**10**. за своя сметка да освободи от отговорност **Възложителя** от всички правни действия и искове на трети страни, включително на лицата, наети или ангажирани от него във връзка с изпълнението на договора, както и загуби или вреди, дължащи се на действие или бездействие на **Изпълнителя** във връзка с извършването на услугата, вкл. нарушения на действащото законодателство или накърняване правата на трети страни във връзка с патенти, търговски марки и други форми на интелектуална собственост, вкл. авторски права.

**11.** да осигурява и предоставя при поискване всички разходнооправдателни документи и други документи с доказателствена стойност, свързани с изпълнението на дейностите по настоящия договор.

**12.** да уведоми с писмено известие Възложителя за спиране на изпълнението на този договор поради непреодолима сила;

**13.** да спазва изискванията на при изработване на информационните материали наЕдинния Наръчник на бенефициента за прилагане на правилата за информация и комуникация 2014-2020 г и мерките за информация и публичност, определени в договора за безвъзмездна помощ..

**14.** да осигури достъп за извършването на проверки на място и одити от страна на Управляващия орган, Сертифициращия орган, националните одитни органи, Европейската комисия, Европейската служба за борба с измамите, Европейската сметна палата и външни одитори, извършвани посредством проучване на документацията му или проверки на място, изпълнението на проекта, и да проведат пълен одит, при необходимост, въз основа на разходооправдателните документи, приложени към счетоводните отчети, счетоводната документация и други документи, свързани с финансирането на проекта. Изпълнителят е длъжен да осигури наличността на документите в съответствие с изискванията на чл. 140 от Регламент (ЕС) № 1303/2013.

**15.** да изпълнява мерките и препоръките, съдържащи си в докладите от проверки на място.

**16. Изпълнителят** няма право да се позове на незнание и/или непознаване на дейностите свързани с изпълнение на предмета на договора, поради която причина да иска изменение или допълнение към същия.

**17.** да докладва за възникнали нередности и да информира за възникнали проблеми при изпълнението на проекта и за предприетите мерки за тяхното разрешаване на Възложителя;

**18.** да спазва изискванията за съхранение на документацията за проекта, определени в договора за безвъзмездна помощ.

**19.** Всяка информация, представяна от **Изпълнителя** при публични и медийни изяви, свързана с изпълнението на задължения по настоящия договор, следва да информира, че дейностите са в изпълнение на рамките на договор за безвъзмездна финансова помощ **договор за безвъзмездна помощ** BG16RFOP001-5.002-0022-C01от 18.01.2019 г по проект  **BG16RFOP001-5.002-0022 „Изграждане на среда, позволяваща предоставяне на качествени социални услуги за възрастни и хора с увреждания“**, финансиран по Оперативна програма „Региони в растеж” 2014 – 2020 г.

**20.** **Изпълнителят** e съгласен Управляващият орган, националните одитни органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, предназначението на отпуснатата безвъзмездна финансова помощ и нейния размер, съгласно предвиденото в Договора.

**VIII. НЕУСТОЙКИ И ОБЕЗЩЕТЕНИЯ**

**Чл. 11. (1)** Ако **Изпълнителят** не изпълни възложената дейност/задача в срок, съгласно договора, същият дължи на **Възложителя** неустойка в размер на 0,5% от цената по договора за всеки просрочен ден, но не повече от 20% от цената на договора.

**(2)** При пълно неизпълнение на предмета на договора от страна на **Изпълнителят**, същият дължи неустойка в размер на 25 % (двадесет и пет процента) от цената по чл. 3, ал. 1 без ДДС.

**(3)** При констатирано некачествено изпълнение на предмета на договора от страна на Изпълнителят или изпълнение, което не отговаря на Техническите спецификации на Възложителя и/или предложението за изпълнение на Изпълнителя, Изпълнителят дължи неустойка в размер на 20 % (двадесет процента) от цената на договора.

**(4)** Заплащането на уговорената неустойка не лишава **Възложителя** от възможността да претендира за обезщетение за претърпени вреди по общия ред.

**IХ. НЕПРЕОДОЛИМА СИЛА**

**Чл. 12 (1)** Непреодолима сила е непредвидено или непредотвратимо събитие от извънреден характер, възникнало след сключването на договора.

**(2)** Страните не отговарят една спрямо друга за неизпълнение на свое задължение в резултат на настъпила непреодолима сила, в това число и за причинените от това неизпълнение вреди.

**(3)** Ако страните са били в забава преди възникването на непреодолимата сила, те не могат да се позовават на последната при неизпълнение на задълженията си по договора.

**(4)** Не е налице непреодолима сила, ако събитието е настъпило в резултат на неположена грижа от някоя от страните или ако при полагане на дължимата грижа то тя е могла да бъде преодоляна.

**(5)** Страната, изпълнението на чието задължение е възпрепятствано от непреодолима сила, е длъжна в тридневен срок писмено да уведоми другата страна вкакво се състои непреодолимата сила и възможните последици от нея за изпълнението на договора. При неуведомяване се дължи обезщетение за настъпилите от това вреди.

**(6)** Когато обстоятелства от извънреден характер, които се определят като непреодолимата сила, възпрепятстват по такъв начин изпълнението на задълженията по договора, че на практика водят до невъзможност на изпълнението на договора като цяло, страната, изпълнението на чиито задължения е възпрепятствано от непреодолимата сила, писмено с известие уведомява другата страна за спиране на изпълнението на договора до отпадането на непреодолимата сила.

**(7)** След отпадане на обстоятелства от извънреден характер, които се определят като непреодолимата сила, страната, която е дала известието по ал. 6, в пет дневен (5) срок писмено с известие уведомява другата страна за възобновяване на изпълнението на договора.

**(8)** Ако след изтичане на петдневния (5) срок, страната, която е дала известието по ал.6, не даде известие за възобновяване на изпълнението на договора, втората страна писмено с известие уведомява, че са налице основанията за възобновяване на изпълнението и иска от първата страна да даде известие за възобновяване на изпълнението, като определя и срок за това, който не може да е по-кратък от пет (5) календарни дни.

**(9)** Ако и след изтичане на срока, определен в известието по ал. 8, страната, която е дала известието по ал. 6, не възобнови изпълнението на договора, изправната страна има право да прекрати договора и да получи неустойката за неизпълнение на договора.

**(10)** Страната, изпълнението на чието задължение е възпрепятствано от непреодолимата сила, не може да се позовава на нея, ако не е изпълнила задължението си по ал. 4.

**X. ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 13 (1)** Настоящият договор се прекратява при следните хипотези:

1. с изпълнение на задълженията на страните по него.
2. с изтичане на договорения срок;
3. по взаимно съгласие между страните, изразено в писмена форма.
4. при виновно неизпълнение на задълженията на една от страните по договора – с 5 – дневно писмено предизвестие от изправната до неизправната страна.

**(2) Възложителят** може да прекрати договора без предизвестие, когато **Изпълнителят:**

1. забави изпълнението на задълженията си по договора с повече от 10 кал. дни

2. не отстрани в разумен срок, определен от **Възложителя,** констатирани недостатъци.

3. не изпълни точно някое от задълженията си по договора.

4. използва подизпълнител, без да е декларирал това в офертата си.

5. бъде обявен в неплатежоспособност или когато бъде открита процедура за обявяване в несъстоятелност или ликвидация.

6. не спазва изискванията при изработване на информационните материали наЕдинния Наръчник на бенефициента за прилагане на правилата за информация и комуникация 2014-2020 г. и изискванията за изпълнение на мерки за информация и публичност, определени в договора за безвъзмездна помощ.

**XI. ОБЩИ РАЗПОРЕДБИ**

Дефинирани понятия и тълкуване

**Чл. 14. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора

Спазване на приложими норми

**Чл. 15.** При изпълнението на Договора, **Изпълнителят** и неговите подизпълнители са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

**Чл. 16. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. [Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от **Изпълнителя**]

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до [**Изпълнителя**/съответната Страна], всички [негови/нейни] поделения, контролирани от [него/нея] фирми и организации, всички [негови/нейни] служители и наети от [него/нея] физически или юридически лица, като [**Изпълнителя** /съответната Страна] отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**(5)** Европейската комисия има право на достъп до всички документи, предоставени на Управляващия орган, като спазва същите изисквания за поверителност.

**(6)** При реализиране на своите правомощия **ВЪЗЛОЖИТЕЛЯТ** и **ИЗПЪЛНИТЕЛЯТ** спазват изискванията за защита на личните данни съобразно разпоредбите на чл. 5 от Регламент (ЕС, ЕВРАТОМ) № 966/2012 на Европейския парламент и на Съвета относно финансовите правила, приложими за общия бюджет на Съюза и за отмяна на Регламент (EO, Евратом) №1605/2002 на Съвета и приложимото национално законодателство.

Публични изявления

**Чл. 17. Изпълнителят** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугата, предмет на този Договор, независимо дали е въз основа на данни и материали на **Възложителя** или на резултати от работата на **Изпълнителя**, без предварителното писмено съгласие на **Възложителя**, което съгласие няма да бъде безпричинно отказано или забавено.

**Чл. 18.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

Изменения

**Чл. 19.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

**Чл. 20. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. [Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.]

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

Нищожност на отделни клаузи

**Чл. 21.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл. 22.** В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

Уведомления

**Чл. 23. (1)** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За **Възложителя**:

Адрес за кореспонденция: Община Габрово, пл. „Възраждане“ №3, 5300 Габрово

Тел.: …………………….

Факс: ……………………

e-mail: …………

Лице за контакт: …………………….

2. За **Изпълнителя**:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 5 (*пет*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **Изпълнителя**, същият се задължава да уведоми **Възложителя** за промяната в срок до 5 (*пет*)] дни от вписването ѝ в съответния регистър.

**Чл. 24. (1)** Този Договор се сключва на български език.

**(2)** Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи.

Приложимо право

**Чл. 25.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Чл. 26** За неуредените в този Договор въпроси се прилагат разпоредбите на действащото българско законодателство.

Разрешаване на спорове

**Чл. 27.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

**Чл. 28.** Този Договор се състои от .......(…) страници и е изготвен и подписан в 3(*три*) еднообразни екземпляра – един за Изпълнителя и 2бр. за Община Габрово.

Приложения:

**Чл. 29** Към този Договор се прилагат и са неразделна част от него следните приложения:

1 – Техническа спецификация;

2 – Техническо предложение на **Изпълнителя**;

3 – Ценово предложение на **Изпълнителя**;

**ВЪЗЛОЖИТЕЛ: ИЗПЪЛНИТЕЛ:**

**ОБЩИНА ГАБРОВО ......................................**

**К М Е Т :…………………….. ………………**

**/………………/**

Директор Дирекция ФС: …………………….

Юрист:……………………