**УКАЗАНИЯ ЗА УЧАСТИЕ**

**В ПУБЛИЧНО СЪСТЕЗАНИЕ ПО ЗОП**

**за**

**„ОСИГУРЯВАНЕ НА ИНФОРМАЦИЯ, ПУБЛИЧНОСТ И ВИЗУАЛИЗАЦИЯ ПО ПЕТ ОБОСОБЕНИ ПОЗИЦИИ:**

**ОБОСОБЕНА ПОЗИЦИЯ № 1 „ИЗПЪЛНЕНИЕ НА ДЕЙНОСТИ ЗА ОСИГУРЯВАНЕ НА ИНФОРМАЦИЯ, ПУБЛИЧНОСТ И ВИЗУАЛИЗАЦИЯ ПО ПРОЕКТ BG16RFOP001-5.002-0022 „ИЗГРАЖДАНЕ НА СРЕДА, ПОЗВОЛЯВАЩА ПРЕДОСТАВЯНЕ НА КАЧЕСТВЕНИ СОЦИАЛНИ УСЛУГИ ЗА ВЪЗРАСТНИ И ХОРА С УВРЕЖДАНИЯ”;**

**ОБОСОБЕНА ПОЗИЦИЯ № 2 ОСИГУРЯВАНЕ НА МАТЕРИАЛИ ЗА ИНФОРМАЦИЯ, ПУБЛИЧНОСТ И ВИЗУАЛИЗАЦИЯ ПО ПРОЕКТ BG16RFOP001-5.002-0022 „ИЗГРАЖДАНЕ НА СРЕДА, ПОЗВОЛЯВАЩА ПРЕДОСТАВЯНЕ НА КАЧЕСТВЕНИ СОЦИАЛНИ УСЛУГИ ЗА ВЪЗРАСТНИ И ХОРА С УВРЕЖДАНИЯ”;**

**ОБОСОБЕНА ПОЗИЦИЯ № 3 „ОСИГУРЯВАНЕ НА ИНФОРМАЦИЯ, ПУБЛИЧНОСТ И ВИЗУАЛИЗАЦИЯ ПО ПРОЕКТBG05M9OP001-2.004-0042 „КОМПЛЕКС ЗА СОЦИАЛНО-ЗДРАВНИ УСЛУГИ ЗА ДЕЦА И СЕМЕЙСТВА”;**

**ОБОСОБЕНА ПОЗИЦИЯ № 4 „ОСИГУРЯВАНЕ НА МАТЕРИАЛИ, СВЪРЗАНИ СЪС СЪБИТИЯ НА ОИЦ-ГАБРОВО“;**

**ОБОСОБЕНА ПОЗИЦИЯ № 5 „ОСИГУРЯВАНЕ НА ИНФОРМАЦИЯ, ПУБЛИЧНОСТ И ВИЗУАЛИЗАЦИЯ ПО ПРОЕКТ PGI05251 „ЗЕЛЕНИ ОБЩЕСТВЕНИ ПОРЪЧКИ И УСТОЙЧИВИ ИНСТРУМЕНТИ ЗА ИНТЕГРИРАНЕ НА РЕСУРСНАТА ЕФЕКТИВНОСТ””.**

**РАЗДЕЛ I.**

**ОБЩИ УСЛОВИЯ**

**А) Възложител**

Възложител на настоящата процедура за избор на изпълнител на обществена поръчка, възлагана по реда на Закона за обществените поръчки (ЗОП)е Кметът на **ОБЩИНА ГАБРОВО**, с административен адрес: гр. Габрово, пл. ”Възраждане” № 3, факс: 066/80 93 71; ***Интернет адрес***: [*www.gabrovo.bg*](http://www.gabrovo.bg)*;*

**Б) Правно основание за провеждане на процедурата**

Възложителят обявява настоящата процедура за възлагане на обществена поръчка на основание чл. 18, ал. 1, т. 12 и ал. 2, във връзка с Глава двадесет и пета, раздел II и чл.12 от Закона за обществените поръчки. За нерегламентираните в настоящите указания и документацията за участие условия по провеждането на процедурата, се прилагат разпоредбите на Закона за обществените поръчки и ППЗОП, както и приложимите национални и международни нормативни актове, съобразно с предмета на поръчката.

**В) Предмет на обществената поръчка**

Обществената поръчка, изпълнима при условията, описани в настоящите Указания и документацията за участие в процедурата с предмет: **„ОСИГУРЯВАНЕ НА ИНФОРМАЦИЯ, ПУБЛИЧНОСТ И ВИЗУАЛИЗАЦИЯ ПО ПЕТ ОБОСОБЕНИ ПОЗИЦИИ:**

**ОБОСОБЕНА ПОЗИЦИЯ № 1 „ИЗПЪЛНЕНИЕ НА ДЕЙНОСТИ ЗА ОСИГУРЯВАНЕ НА ИНФОРМАЦИЯ, ПУБЛИЧНОСТ И ВИЗУАЛИЗАЦИЯ ПО ПРОЕКТ BG16RFOP001-5.002-0022 „ИЗГРАЖДАНЕ НА СРЕДА, ПОЗВОЛЯВАЩА ПРЕДОСТАВЯНЕ НА КАЧЕСТВЕНИ СОЦИАЛНИ УСЛУГИ ЗА ВЪЗРАСТНИ И ХОРА С УВРЕЖДАНИЯ”;**

**ОБОСОБЕНА ПОЗИЦИЯ № 2 „ОСИГУРЯВАНЕ НА МАТЕРИАЛИ ЗА ИНФОРМАЦИЯ, ПУБЛИЧНОСТ И ВИЗУАЛИЗАЦИЯ ПО ПРОЕКТ BG16RFOP001-5.002-0022 „ИЗГРАЖДАНЕ НА СРЕДА, ПОЗВОЛЯВАЩА ПРЕДОСТАВЯНЕ НА КАЧЕСТВЕНИ СОЦИАЛНИ УСЛУГИ ЗА ВЪЗРАСТНИ И ХОРА С УВРЕЖДАНИЯ”;**

**ОБОСОБЕНА ПОЗИЦИЯ № 3 „ОСИГУРЯВАНЕ НА ИНФОРМАЦИЯ, ПУБЛИЧНОСТ И ВИЗУАЛИЗАЦИЯ ПО ПРОЕКТBG05M9OP001-2.004-0042 „КОМПЛЕКС ЗА СОЦИАЛНО-ЗДРАВНИ УСЛУГИ ЗА ДЕЦА И СЕМЕЙСТВА”;**

**ОБОСОБЕНА ПОЗИЦИЯ № 4 „ОСИГУРЯВАНЕ НА МАТЕРИАЛИ, СВЪРЗАНИ СЪС СЪБИТИЯ НА ОИЦ-ГАБРОВО“;**

**ОБОСОБЕНА ПОЗИЦИЯ № 5 „ОСИГУРЯВАНЕ НА ИНФОРМАЦИЯ, ПУБЛИЧНОСТ И ВИЗУАЛИЗАЦИЯ ПО ПРОЕКТ PGI05251 „ЗЕЛЕНИ ОБЩЕСТВЕНИ ПОРЪЧКИ И УСТОЙЧИВИ ИНСТРУМЕНТИ ЗА ИНТЕГРИРАНЕ НА РЕСУРСНАТА ЕФЕКТИВНОСТ””.**

**Г) Мотиви за избор на процедурата**

Съобразно изготвените от Община Габрово разчети, максималният разполагаем финансов ресурс за дейността, предмет на настоящата обществена поръчка е **15 806,67 лв. (петнадесет хилядиосемстотин и шест лева и 67 ст.) без ДДС** или **18 968,00 лв. (осемнадесет хиляди деветстотин шестдесет и осем лева) с вкл. ДДС или по обособени позиции, както следва:**

**- обособена позиция № 1 -** до **3600,00 лв. (три хиляди и шестотин лева) без ДДС** или **4320, 00 лв. (четири хиляди триста и двадесет лева) с ДДС;**

**-обособена позиция № 2 – до 5400,00 (пет хиляди и четиристотин лева) без ДДС или 6480,00 (шест хиляди четиристотин и осемдесет лева) с ДДС;**

**- обособена позиция № 3 -** до **1 241, 67 лв. (хиляда и двеста четиридесет и един лева и 67 стотинки) без ДДС** или **1 490,00 лв. (хиляди четиристотин и деветдесет лева) с ДДС;**

**- обособена позиция № 4 -** до **4750,00 лв. (четири хиляди седемстотин и петдесет лева) без ДДС** или **5 700 лв. (пет хиляди и седемстотин лева) с ДДС.**

**- обособена позиция № 5 – до 815,00 лв. (осемстотин и петнадесет лева) без ДДС или 978,00 (деветстотин и седемдесет и осем лева) с ДДС.**

Максималната стойност на настоящата поръчка не попада в стойностните прагове, които налагат провеждане на Публично състезание. На основание чл. 20, ал. 9 от ЗОП процедурата се възлага по реда на Глава двадесет и пета, раздел II от Закона за обществените поръчки, приложим за по-високи стойности, с оглед на факта, че през текущата година ще се възложат и други процедури със сходен предмет.

Провеждането на предвидената в ЗОП процедура гарантира публичност и прозрачност при разходването на финансовите средства.

**ВАЖНО!!! При офериране, участниците следва да се съобразят с прогнозните стойности по всяка обособена позиция.**

***\* Забележка! – Оферта може да се подава за една или повече от една обособени позиции***

***Възложителят ще възложи Обособена позиция № 5 по реда, валиден за индивидуалната й стойност на основание на чл. 21, ал 6 от ЗОП.***

***Прогнозната стойност на обособената позиция попада в обхвата на чл. 20, ал. 4, т. 3 от ЗОП.***

**РАЗДЕЛ IІ.**

**ОПИСАНИЕ НА ПРЕДМЕТА НА ПОРЪЧКАТА**

**А) Предмет на поръчката**

Предметът на настоящата обществената поръчка е: „Осигуряване на информация, публичност и визуализация по пет обособени позиции:

ОБОСОБЕНА ПОЗИЦИЯ № 1 „Изпълнение на дейности за осигуряване наинформация, публичност и визуализация по проект BG16RFOP001-5.002-0022 „Изграждане на среда, позволяваща предоставяне на качествени социални услуги за възрастни и хора с увреждания”;

ОБОСОБЕНА ПОЗИЦИЯ № 2 „Осигуряване на материали заинформация, публичност и визуализация по проект BG16RFOP001-5.002-0022 „Изграждане на среда, позволяваща предоставяне на качествени социални услуги за възрастни и хора с увреждания”;

ОБОСОБЕНА ПОЗИЦИЯ № 3 „Осигуряване наинформация, публичност и визуализация по проектBG05M9OP001-2.004-0042 „Комплекс за социално-здравни услуги за деца и семейства”;

ОБОСОБЕНА ПОЗИЦИЯ № 4 „Осигуряване на материали, свързани със събития на ОИЦ-Габрово;

ОБОСОБЕНА ПОЗИЦИЯ № 5 „Осигуряване на информация, публичност и визуализация по проект PGI05251 „Зелени обществени поръчки и устойчиви инструментиза интегриране на ресурсната ефективност””.

***Обществената поръчката в частта за обособена позиция № 2 и № 3 е запазена за специализирани предприятия или кооперации на хора с увреждания на основание чл. 12 от ЗОП, във връзка с чл. 80 от ППЗОП. При възлагане на обществената поръчка по обособена позиция № 2 и № 3 могат да участват лица, при условие че най-малко 30 на сто от списъчния им състав е от хора с увреждания или такива в неравностойно положение. В тези случаи лицата трябва да са регистрирани като специализирани предприятия или кооперации на хора с увреждания най-малко три години преди датата на откриване на настоящата процедура за възлагане на обществена поръчка. Специализирани предприятия или кооперации на хора с увреждания могат да участват в обществената поръчка при условие че могат да изпълнят най- малко 80 на сто от нейния предмет със собствени машини, съоръжения и човешки ресурс. За изпълнение на условието те могат да ползват подизпълнители или да се позовават на капацитета на трети лица, ако подизпълнителите или третите лица са специализирани предприятия или кооперации на хора с увреждания.***

***В процедура за възлагане на поръчката по обособена позиция № 2 и № 3 могат да участват и други заинтересовани лица, но офертите им ще се разглеждат само ако няма допуснати оферти на лица, които са специализирани предприятия или кооперации на хора с увреждания.***

Обществената поръчка обхваща:

**Б) Цел и Обхват на дейностите по поръчката**

1. **ЗА ОБОСОБЕНА ПОЗИЦИЯ № 1 и № 2**
   1. **Цел на обществената поръчка**

Целта на настоящата обществена поръчка по обособена позиция № 1 и № 2 е качествено и професионално изпълнение на дейностите и осигуряване на материали за информация, публичност и визуализация по проект BG16RFOP001-5.002-0022 „Изграждане на среда, позволяваща предоставяне на качествени социални услуги за възрастни и хора с увреждания“ финансиран по Оперативна програма „Региони в растеж“ 2014 – 2020 г., процедура за директно предоставяне BG16RFOP001-5.002 „Подкрепа за деинституционализация на социалните услуги за възрастни и хора с увреждания“.

**Съдържание на обществената поръчка:** Изпълнение на дейности и осигуряване на материали за информация, публичност и визуализация по проект BG16RFOP001-5.002-0022 „Изграждане на среда, позволяваща предоставяне на качествени социални услуги за възрастни и хора с увреждания“.

**1.2. Обхват на конкретна задача на Изпълнителя**

|  |  |  |
| --- | --- | --- |
| **№ 1** | **ЗАДАЧА ПО ОБОСОБЕНА ПОЗИЦИЯ № 1** | **КОЛИЧЕСТВО** |
| 1.1. | **Организиране и провеждане на начална конференция, вкл. „Първа копка“** | 1 брой/40 участници |
| 1.2. | **Организиране и провеждане на заключителна конференция, включително церемония за откриване на обекта** | 1 брой/60 участници |
| **№ 2** | **ЗАДАЧА ПО ОБОСОБЕНА ПОЗИЦИЯ № 1** | **КОЛИЧЕСТВО** |
| 2.1. | **Публикации в национални специализирани печатни издания** | 1 брой |
| 2.2. | **Публикации в регионални печатни издания** | 3 брой |
| 2.3. | **Публикации в електронни медии** | 2 брой |

|  |  |  |
| --- | --- | --- |
| **№** | **ЗАДАЧА ПО ОБОСОБЕНА ПОЗИЦИЯ № 2** | **КОЛИЧЕСТВО** |
| 1. | **Изработване и монтаж на билборд** | 1 брой |
| 2. | **Изработка и монтаж на постоянна обяснителна табела** | 1 брой |
| 3. | **Изработване на банер с калъф и стойка** | 1 брой |
| 4. | **Изработване на информационна брошура** | 150 брой |
| 5. | **Изработване на пакет промоционални материали (тефтер, химикал, USB, торба)** | 150 брой |
| 6. | **Изработване на информационни стикери** | 500 брой |

1. **ЗА ОБОСОБЕНА ПОЗИЦИЯ № 3**

**2.1. Цел и Обхват на дейностите по поръчката**

Целта на настоящата обществена поръчка по обособена позиция № 3 е реализацията на дейност по **проект „Комплекс за социално-здравни услуги за деца и семейства”,** Административен договор за предоставяне на безвъзмездна финансова помощ №BG05M9OP001-2.004-0042-C02, анексиран с Допълнително споразумение № 01 от 21.12.2018 г., финансиран по Оперативна програма „Развитие на човешките ресурси“ 2014-2020, процедура чрез директно предоставяне на конкретен бенефициент BG05M9OP001-2.004 „Услуги за ранно детско развитие“. Дейността има за цел да осигури постигане на информиране и публичност, като планираните мерки в рамките на проекта ще имат двупосочно въздействие - ще бъдат насочени към промотиране на проекта, осигуреното финансиране в рамките на ОП РЧР и към информиране на обществеността за дейността на Комплекса за социално-здравни услуги за деца и семейства и предоставяните услуги. По този начин ще се постигне информиране на обществеността относно същността на проекта; ще се представи информация на потенциалните потребители на услугите, относно възможностите за подкрепа и консултиране посредством предоставяните услуги; ще се информират незаети лица за възможността за ангажиране с предоставянето на услугите.

**2.2. Обхват на конкретна задача на Изпълнителя**

|  |  |  |
| --- | --- | --- |
| **№** | **ЗАДАЧА** | **КОЛИЧЕСТВО** |
| 1. | **Изработване на винил** | 2 брой |
| 2. | **Изработване на информационна брошура** | 300 брой |
| **№** | **ЗАДАЧА** | **КОЛИЧЕСТВО** |
| 3. | **Публикации в регионални печатни издания** | 1 брой |
| 4. | **Публикации в електронни медии** | 1 брой |

1. **ЗА ОБОСОБЕНА ПОЗИЦИЯ № 4**

**3.1. Цел и Обхват на дейностите по поръчката**

Целта на настоящата обществена поръчка по обособена позиция № 4 е да се повиши информираността на гражданите на Габровска област, достъпността до информация и популяризиране на възможностите, които ЕС предоставя през програмен период 2014­2020.

Предмет на поръчката по обособена позиция № 4 е „Осигуряване на материали, свързани със събития на ОИЦ-Габрово“ **по Проект „Осигуряване функционирането на ОИЦ-Габрово през периода 2019-2021 г.“ финансиран с Договор № BG05SFOP001-4.004-0021-С01 по ОП „ДОБРО УПРАВЛЕНИЕ“ 2014-2020**

|  |  |  |
| --- | --- | --- |
| **№** | **ЗАДАЧА** | **КОЛИЧЕСТВО** |
| 1. | **Тениска – дамска** | 200 брой |
| 2. | **Тениска - мъжки** | 200 брой |
| 3. | **Рекламна закачалка за чанта** | 100 брой |

**Начина на изпълнение за конкретната обособена позиция и конкретните минимални изисквания към технически параметри за всяка една от дейностите и за всеки един от артикулите са детайлно описани в Техническата специкация за всяка обособена позиция.**

**При изпълнението на конкретните задачи и изработването на информационните материали за всяка от обособените позиции следва да се спазват изискванията на Единния наръчник на бенефициента за прилагане на правилата за информация и комуникация 2014 – 2020 г.**

[**http://www.ophrd.government.bg/view\_doc.php/6981**](http://www.ophrd.government.bg/view_doc.php/6981)

[**https://www.eufunds.bg/archive/documents/1423147813.pdf**](https://www.eufunds.bg/archive/documents/1423147813.pdf)

**Предложеният дизайн на артикулите от Изпълнителя, следва да съответства на Концепцията за брандинг и визия 2014-2020 – налична на www.eufunds.bg, в раздел „Наръчници, ръководства, правила.**

[**https://www.eufunds.bg/archive2018/index.php/bg/programen-period-2014-2020/operativni-programi-2014-2020/operativna-programa-dobro-upravlenie-2014-2020/narachnici-rakovodstva-pravila/item/19328-kontzeptziyata-za-branding-i-viziya-2014-2020-na-mrezhata-ot-27-oitz-za-populyarizirane-na-esif-v-balgariya**](https://www.eufunds.bg/archive2018/index.php/bg/programen-period-2014-2020/operativni-programi-2014-2020/operativna-programa-dobro-upravlenie-2014-2020/narachnici-rakovodstva-pravila/item/19328-kontzeptziyata-za-branding-i-viziya-2014-2020-na-mrezhata-ot-27-oitz-za-populyarizirane-na-esif-v-balgariya)

**В) Срок и място за изпълнение на поръчката:**

1. **ЗА ОБОСОБЕНА ПОЗИЦИЯ № 1 и № 2**

Срокът за изпълнение на договора започва да тече от датата на подписването му и от двете страни. Крайният срок за изпълнение на дейностите е обвързан с действието и срока на договора за безвъзмездна финансова помощ по **проект BG16RFOP001-5.002-0022 „Изграждане на среда, позволяваща предоставяне на качествени социални услуги за възрастни и хора с увреждания“** и е до приключване на дейностите по проекта. Продължителността на проекта е 24 месеца, считано от 18.01.2019 г.

Срокът за изпълнение на всяка една от задачата по обособена позиция № 1 и № 2 – **20 (двадесет) календарни дни, считано от датата на получаване на възлагателното писмо**.

Доставката на артикулите следва да се извърши на адмистративния адрес на община Габрово, пл. „Възраждане” № 3.

***Забележка:*** Възложителят възлага изпълнението на всяка една от задачите с възлагателно писмо.

1. **ЗА ОБОСОБЕНА ПОЗИЦИЯ № 3**

Срокът за изпълнение на дейностите за обособена позиция № 3 започва да тече от датата на подписване на договора за изпълнението й. Крайният срок за изпълнение на дейностите е обвързан с действието и срока на Административен договор за предоставяне на безвъзмездна финансова помощ №BG05M9OP001-2.004-0042-C02, анексиран с Допълнително споразумение № 01 от 21.12.2018г., финансиран по Оперативна програма „Развитие на човешките ресурси“ 2014-2020, процедура чрез директно предоставяне на конкретен бенефициент BG05M9OP001-2.004 „Услуги за ранно детско развитие“ и е преди окончателното приключване на дейностите и отчитане на разходите по проекта. Срокът на договор №BG05M9OP001-2.004-0042-С2 е до 31.12.2019 г.

* Срокът за изработка на брошурите е до 20 (двадесет) календарни дни от датата на заявяването им от Възложителя на база предварително съгласуван и одобрен от Възложителя дизайн.
* Срокът за изработка на винилите е до 20 (двадесет) календарни дни от датата на заявяването им от Възложителя на база предварително съгласуван и одобрен от Възложителя дизайн.
* Срокът за изготвяне и публикуване на прессъобщенията е до 10 (десет) календарни дни от датата на заявяването им от Възложителя на база предварително съгласувано и одобрено от Възложителя съдържание и дизайн.

Доставката на артикулите следва да се извърши на ул. „Ивайло № 13“, гр. Габрово, община Габрово.

***Забележка:*** Възложителят възлага изпълнението на задачите от предмета на поръчката с отделни възлагателни писма. Одобрението на окончателно съдържание и дизайн на материалите се констатира с подписване на двустранен протокол.

1. **ЗА ОБОСОБЕНА ПОЗИЦИЯ № 4**

В срок до 20 (двадесет) дни след сключване на договора изпълнителят представя примерен дизайн на Възложителя като същия подлежи на одобрение от страна на Възложителя.

В срок до 20 (двадесет) дни след получаване на одобрение от Възложителя Изпълнителят доставя изготвените артикули.

Горепосочените срокове следва да са съобразени с условието дължимото плащане да се извърши в срок 30 (тридесет) календарни дни след представяне на фактура, придружена с приемно-предавателен протокол за изпълнението, но не по-късно от 16.09.2019 г.

Доставката на артикулите следва да се извърши на адмистративния адрес на община Габрово, пл. „Възраждане” № 3.

**Г ) Критерий за оценка на офертата:**

Класирането на офертите се извършва по критерий:

За Обособена позиция № 1 - **„икономически най-изгодна оферта – най-ниска цена”**;

За Обособена позиция № 2 - **„икономически най-изгодна оферта – най- ниска цена“;**

За Обособена позиция № 3 - **„икономически най-изгодна оферта – най- ниска цена“.**

За Обособена позиция № 4 - **„икономически най-изгодна оферта – най- ниска цена“.**

**РАЗДЕЛ IІІ.**

**ИЗИСКВАНИЯ КЪМ УЧАСТНИЦИТЕ В ПРОЦЕДУРАТА. ИЗИСКВАНИЯ КЪМ ОФЕРТИТЕ И НЕОБХОДИМИТЕ ДОКУМЕНТИ**

**А) Изисквания към участниците**

**1. Общи изисквания**

1.1. Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява дейностите, предмет на настоящата процедура, съгласно законодателството на държавата, в която то е установено. Възложителят не изисква обединенията да имат определена правна форма, за да участват при възлагането на поръчката, и не поставя условие за създаване на юридическо лице, когато участникът, определен за изпълнител, е обединение на физически и/или юридически лица. Участник не може да бъде отстранен от процедурата за възлагане на обществената поръчка на основание на неговия статут или на правната му форма, когато той или участниците в обединението имат право да упражняват дейностите, предмет на настоящата процедура, в държавата членка, в която са установени.

1.2. Участниците са длъжни да съблюдават сроковете и условията, посочени в обявлението за обществената поръчка и в документацията за участие в процедурата.

1.3. Участниците се представляват от лицата, представляващи ги по закон или от лица, специално упълномощени за настоящата процедура, което се доказва с пълномощно – оригинал.

1.4. В случай че участникът е обединение, което не е юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

Възложителят изисква от участник – обединение, което не е юридическо лице, да представи оригинал или заверено копие от документ, от който да е видно правното основание за създаване на обединението, както и следната информация във връзка с конкретната обществена поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението.

1.5.в случай че от представения документ не е видна посочената информация по т. 1.4., тя се предоставя допълнително;

1.6.Възложителят поставя следните изисквания към обединението-участник, които да са видни от документите по т. 1.4. и т. 1.5., а именно:

а) определянето на партньор или лице, което да представлява обединението за целите на обществената поръчка, следва да се извърши с документа по т. 1.3. или в отделен друг документ, като участникът представя оригинал или заверено от участника копие;

б) да е налице солидарна отговорност на участниците в обединението при изпълнение на поръчката.

**2. Лично състояние на участниците - Основания за задължително отстраняване.**

**2.1**. Възложителят ще отстрани от участие в процедурата за възлагане на обществената поръчка участник, когато:

**2.1.1.** е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

**2.1.2.** е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

**2.1.3.** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на Възложителя и участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

**2.1.4.** е налице неравнопоставеност в случаите по чл. 44, ал. 5 от ЗОП;

**2.1.5.** е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**2.1.6.** е установено с влязло в сила наказателно постановление, принудителна административна мярка по чл. 404 от Кодекса на труда или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

**2.1.7.** е налице конфликт на интереси, който не може да бъде отстранен.

**2.1.8.** обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен;

**2.1.9.** лишен е от правото да упражнява определена професия или дейност съгласно законодателството на държавата, в която е извършено деянието, свързана с предмета на поръчката;

**2.1.10.** сключил е споразумение с други лица с цел нарушаване на конкуренцията, когато нарушението е установено с акт на компетентен орган;

**2.1.11.** доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

**2.1.12.** опитал е да:

а) повлияе на вземането на решение от страна на Възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или

б) получи информация, която може да му даде неоснователно предимство в процедурата за възлагане на обществена поръчка.

Основанията по **т. 2.1.1, т. 2.1.2, т. 2.1.7 и т. 2.1.12** се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

Основанието по **т. 2.1.3.** не се прилага, когато:

- се налага да се защитят особено важни държавни или обществени интереси;

- размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

Възложителят може да не отстрани от процедурата участник на основание по **т. 2.1.8**., ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен.

Информация относно липсата или наличието на обстоятелства по **т. 2.1.1 и 2.1.2** се попълва в ЕЕДОП както следва:

В част III, Раздел А, участникът следва да попълни информация относно присъди за следните престъпления:

• Участие в престъпна организация – по чл. 321 и 321а от НК;

• Корупция – по чл. 301 – 307 от НК;

• Измама – по чл. 209 – 213 от НК;

• Терористични престъпления или престъпления, които са свързани с терористични дейности - по чл. 108а, ал. 1 от НК;

• Изпиране на пари или финансиране на

тероризъм – по чл. 253, 253а, или 253б от НК и по чл. 108а, ал. 2 от НК;

• Детски труд и други форми на трафик на хора – по чл. 192а или 159а - 159г от НК.

В част III, Раздел Г, участникът следва да попълни информация относно присъди за престъпления по чл. 194 – 208, 213а – 217, чл. 219 – 252 и чл. 254а – 260 от НК.

Участниците посочват информация за престъпления, аналогични на посочените в **т. т. 2.1.1 и 2.1.2** при наличие на присъда в друга държава членка или трета страна

Информация относно липсата или наличието на обстоятелства по **т. 2.1.3** се попълва в част III, Раздел Б от ЕЕДОП

Информация относно липсата или наличието на обстоятелства по **т. 2.1.4** се попълва в част III, Раздел В от ЕЕДОП

Информация относно липсата или наличието на обстоятелства по **т. 2.1.1 и 2.1.2** за престъпления по чл. 172 и 352 – 353е от НК се попълва в част III, Раздел В, поле 1 от ЕЕДОП При отговор „ДА“ участникът посочва:

• Дата на влизане в сила на присъдата и фактическото и правното основание за постановяването й;

• Срока на наложеното наказание.

Информация относно липсата или наличието на обстоятелства по **т. 2.1.8 до 2.1.12** се попълва в част III, Раздел В от ЕЕДОП.

**2.2. Други основания за отстраняване от участие**

Освен на основанията по **т. 2.1.** възложителят отстранява от процедурата:

**2.2.1.** участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

**2.2.2.** участник, който е представил оферта, която не отговаря на:

а) предварително обявените условия на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10;

**2.2.3.** участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 – 5 от ЗОП;

**2.2.4.** участници, които са свързани лица по смисъла на §2, т. 45 от Допълнителните разпоредби на Закона за обществените поръчки, във връзка с § 1, т. 13 и 14 от допълнителните разпоредби на Закона за публичното предлагане на ценни книжа, с другите участници в обществената поръчка.

**2.2.5.** Участник, който няма право да участва в обществени поръчки на основание чл. 3, т. 8 във вр. с чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен когато не са налице условията по чл. 4 от закона.

**2.2.6.** Участник, който след покана от Възложителя и в определения в нея срок не удължи срока на валидност на офертата си.

**2.2.7.** Участник, за когото са налицеобстоятелства по чл. 69 от Закона за противодействие на корупцията и за отнемане на незаконно придобитото имущество.

**2.2.8.** Участник, който е предложил цена за изпълнение на поръчката по обособената позиция, за която подава оферта, по-висока от определената от Възложителя, в настоящата документация за участие, прогнозна стойност на обособената позиция.

Информацията относно липсата или наличието на обстоятелства по **т. 2.2.4., т. 2.2.5 и т. 2.2.7.** се попълва в Част ІІІ, Раздел Г от ЕЕДОП/еЕЕДОП.

Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП/еЕЕДОП, когато това е необходимо за законосъобразното провеждане на процедурата.

Преди сключването на договор по обществената поръчка Възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

Възложителят няма право да изисква документи, които вече са му били предоставени или са му служебно известни.

**2.3. Мерки за доказване на надеждност*.***

Участник, за когото са налице основания за отстраняване по **т. 2.1.** има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

**2.3.1.** е погасил задълженията си по **т.2.1.3,** включително начислените лихви и/или глоби или че те са разсрочени, отсрочени или обезпечени;

**2.3.2.** е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

**2.3.3**. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

**2.3.4.** е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

Като доказателства за надеждността на участника се представят следните документи:

* по отношение на обстоятелството по 2.3.1 и 2.3.2 (чл. 56, ал. 1, т. 1 и 2 от ЗОП) –

документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

* по отношение на обстоятелството по 2.3.3. (чл. 56, ал. 1, т. 3 от ЗОП) – документ от съответния компетентен орган за потвърждение на описаните обстоятелства.

Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението.

В случай че предприетите от участника мерки са достатъчни, за да се гарантира неговата надеждност, Възложителят не го отстранява от процедурата.

Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата, в зависимост от етапа, на който се намира процедурата.

Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената възможност за представяне на мерки за доказване на надеждност за времето, определено с присъдата или акта.

Когато преди подаване на офертата участник е предприел мерки за доказване на надеждност по **т. 2.3** (чл. 56 от ЗОП), тези мерки се описват в ЕЕДОП в полето свързано със съответното обстоятелство.

**2.4. Прилагане на основанията за отстраняване**

Възложителят отстранява от процедурата участник, за когото са налице основанията по **т.2.1,** възникнали преди или по време на процедурата.

Възложителят отстранява и участник в процедурата, който е обединение от физически и/или юридически лица и за член на обединението е налице някое от основанията за отстраняване по **т.2.1.**

Основанията за отстраняване се прилагат до изтичане на следните срокове:

- пет години от влизането в сила на присъдата – по отношение на обстоятелства по **т. 2.1.1 и т. 2.1.2**, освен ако в присъдата е посочен друг срок;

- три години от датата на настъпване на обстоятелствата по **т. 2.1.5, буква "а", т.2.1.6, т. 2.1.9, т. 2.1.10, т. 2.1.11 и т. 2.1.12**, освен ако в акта, с който е установено обстоятелството, е посочен друг срок.

В случай на отстраняване по **т.2.1** Възложителят осигурява доказателства за наличие на основания за отстраняване.

**2.5. Доказване липсата на основания за отстраняване**

За доказване на липсата на основания за отстраняване участникът, избран за изпълнител, представя, необходимите документи съгласно чл. 58 от ЗОП и настоящата документация.

**3.** **Критерии за подбор**

**3.1.** Годност (правоспособност) за упражняване на професионална дейност:

- не се изисква

* 1. Икономическо и финансово състояние на участниците.

- не се изисква

* 1. Технически и професионални способности

**3.3.1.** Участникът следва през последните 3 (три) години, считано *от датата на подаване на офертата* да е извършил минимум 1 /една/ услуга, идентична или сходна с предмета на поръчката.

*За обособена позиция № 1:*

***За „услуга, сходна с предмета на поръчката”, възложителят ще приема услуги за организиране на публични прояви/събития/ кампании/обществени мероприятия.***

*За обособена позиция № 2:*

***За „услуга, сходна с предмета на поръчката”, възложителят ще приема* услуги за изработване на печатни/презентационни материали и/или публикации.**

*Минималното изискване се посочва/декларира, съгласно* ***Част IV, Раздел В от ЕЕДОП;***

*Минималното изискване се доказва при подписване на договора за изпълнение* със: Списък на услугите, идентични или сходни с предмета на поръчката – /образец № 8/, с посочване на стойностите, датите и получателите, заедно с доказателство за извършената услуга.

**Възложителят не поставя изсиквания по т. 3.3.1 за обособени позиции №№ 3 и 4.**

**3.3.2.** Участникът следва да предложи технически лица, които ще участват в изпълнението на поръчката:

*За обособена позиция № 1:*

* **Експерт „Организатор събития“,** притежаващ образователно – квалификационна степен – минимум „бакалавър“ или еквивалент и професионален опит – минимум 2 години опит в организиране и провеждане на публични прояви/събития/ кампании/обществени мероприятия.
* **Експерт „Дизайн и предпечатна подготовка“,** притежаващ образователно – квалификационна степен – минимум „бакалавър“ или еквивалент и професионален опит – минимум 2 години опит в областта на дизайна и предпечатната подготовка.

*Минималното изискване се посочва/декларира, съгласно* ***Част IV, Раздел В от ЕЕДОП;***

*Минималното изискване се доказва при подписване на договора за изпълнение* със: ***Списък на техническите лица****, които ще участват в изпълнението на поръчката -* ***Образец № 9.***

*За обособена позиция № 2 и обособена позиция № 3:*

* **Експерт „Дизайн и предпечатна подготовка“,** притежаващ образователно – квалификационна степен – минимум „бакалавър“ или еквивалент и професионален опит – минимум 2 години опит в областта на дизайна и предпечатната подготовка.

*Минималното изискване се посочва/декларира, съгласно* ***Част IV, Раздел В от ЕЕДОП;***

*Минималното изискване се доказва при подписване на договора за изпълнение* със: ***Списък на техническите лица****, които ще участват в изпълнението на поръчката -* ***Образец № 9.***

**Възложителят не поставя изсиквания по т. 3.3.2 за обособена позиция № 4.**

*Забележка № 1:* **В случай че участникът е обединение, което не е юридическо лице, съответствията с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.**

*Забележка № 2:***Задължително условие за допустимостта на участник в процедурата е той (участващ самостоятелно като физическо, юридическо лице или като обединение от физически и/или юридически лица) да покрива изцяло, в пълна степен така поставените по-горе минимални изисквания, отнасящи се до техническите и професионални способности на участниците.**

Участникът ще бъде отстранен от участие в настоящата обществена поръчка, ако не отговаря на изискванията, посочени в т.3.3.

Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности.

По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата, в противен случай възложителят изисква от участника да замени посоченото от него трето лице.

**Б) Изисквания към съдържанието и обхвата на офертата**

**1. Условия за валидност**

За участие в процедурата, участникът следва да представи оферта, изготвена при условията и изискванията на настоящите указания и документацията за участие.

Същата се представя в срока и на адреса, посочени в Обявлението за обществената поръчка по реда, описан в настоящите указания.

Офертата съдържа техническо и ценово предложение, както и заявление за участие - информация относно личното състояние и критериите за подбор. При изготвяне на офертата всеки участник трябва да се придържа точно към обявените от възложителя условия. Офертите и заявленията за участие се изготвят на български език. До изтичането на срока за подаване на офертите всеки участник може да промени, да допълни или да оттегли офертата си.

Всеки участник в процедура за възлагане на обществена поръчка има право да представи само една оферта.

Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

В процедура за възлагане на обществена поръчка едно физическо или юридическо лице може да участва само в едно обединение.

Свързани лица не могат да бъдат самостоятелни участници в една и съща процедура.

Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя.

Участниците не могат да се позовават на конфиденциалност по отношение на предложенията от офертите им, които подлежат на оценка.

Възложителят може да постави изисквания за защита на информация с конфиденциален характер при предоставяне на информация на участниците в хода на процедурата, както и при сключването на договора за обществена поръчка.

**Срокът на валидност на офертите трябва да бъде съобразен с определения срок в обявлението за обществената поръчка – четири месеца, считано от датата, посочена като краен срок за получаване на офертите и представлява времето, през което участниците са обвързани с условията на представените от тях оферти.**

Възложителят може да изиска от класираните участници да удължат срока на валидност на офертите си до момента на сключване на договора за обществената поръчка.

Участник ще бъде отстранен от участие в настоящата обществена поръчка, ако представи оферта с по-кратък срок на валидност и откаже да го удължи или ако представи оферта със съответстващ на изискванията срок, но при последващо искане от Възложителя откаже да я удължи.

**Офертата, систематизирана съобразно посочените по-долу изисквания, съдържа, както следва:**

***Опис на представените документи***

***Заявление за участие по чл. 39, ал. 2 от ППЗОП***

***Техническо предложение по чл. 39, ал. 3, т. 1 от ППЗОП – за всяка обособена позиция, за която се подава оферта, съгласно чл. 47, ал. 9 от ППЗОП.***

***Запечатан надписан непрозрачен Плик с надпис „Предлагани ценови параметри”, съдържащ Ценовото предложение по чл. 39, ал. 3, т. 2 от ППЗОП – за всяка обособена позиция, за която се подава оферта, съгласно чл. 47, ал. 9 от ППЗОП.***

**Всички документи по чл. 39, ал. 2 от ППЗОП /заявление за участие/ следва да се обособят в отделен джоб или папка за всяка обособена позиция, за която се подава оферта.**

**Всички документи по чл. 39, ал. 3, т. 1 от ППЗОП /Техническо предложение/ следва да се обособят в отделен джоб или папка за всяка обособена позиция, за която се подава оферта.**

**Всички документи от Заявлението за участие и Техническото предложение, както и *Пликът/овете* с надпис *„Предлагани ценови параметри* ” се запечатват в една обща непрозрачна опаковка, която се надписва по следния начин:**

|  |
| --- |
| **ОФЕРТА**  **ДО**  **Община Габрово**  **Пл. „Възраждане” № 3, 5300 Габрово**  *За участие в Публично състезание по ЗОП с предмет:*  **„ОСИГУРЯВАНЕ НА ИНФОРМАЦИЯ И ПУБЛИЧНОСТ ПО ПЕТ ОБОСОБЕНИ ПОЗИЦИИ:**  **ОБОСОБЕНА ПОЗИЦИЯ № 1 „ИЗПЪЛНЕНИЕ НА ДЕЙНОСТИ ЗА ОСИГУРЯВАНЕ НА ИНФОРМАЦИЯ, ПУБЛИЧНОСТ И ВИЗУАЛИЗАЦИЯ ПО ПРОЕКТ BG16RFOP001-5.002-0022 „ИЗГРАЖДАНЕ НА СРЕДА, ПОЗВОЛЯВАЩА ПРЕДОСТАВЯНЕ НА КАЧЕСТВЕНИ СОЦИАЛНИ УСЛУГИ ЗА ВЪЗРАСТНИ И ХОРА С УВРЕЖДАНИЯ”;**  **ОБОСОБЕНА ПОЗИЦИЯ № 2 ОСИГУРЯВАНЕ НА МАТЕРИАЛИ ЗА ИНФОРМАЦИЯ, ПУБЛИЧНОСТ И ВИЗУАЛИЗАЦИЯ ПО ПРОЕКТ BG16RFOP001-5.002-0022 „ИЗГРАЖДАНЕ НА СРЕДА, ПОЗВОЛЯВАЩА ПРЕДОСТАВЯНЕ НА КАЧЕСТВЕНИ СОЦИАЛНИ УСЛУГИ ЗА ВЪЗРАСТНИ И ХОРА С УВРЕЖДАНИЯ”;**  **ОБОСОБЕНА ПОЗИЦИЯ № 3 „ОСИГУРЯВАНЕ НА ИНФОРМАЦИЯ, ПУБЛИЧНОСТ И ВИЗУАЛИЗАЦИЯ ПО ПРОЕКТBG05M9OP001-2.004-0042 „КОМПЛЕКС ЗА СОЦИАЛНО-ЗДРАВНИ УСЛУГИ ЗА ДЕЦА И СЕМЕЙСТВА”;**  **ОБОСОБЕНА ПОЗИЦИЯ № 4 „ОСИГУРЯВАНЕ НА МАТЕРИАЛИ, СВЪРЗАНИ СЪС СЪБИТИЯ НА ОИЦ-ГАБРОВО“;**  **ОБОСОБЕНА ПОЗИЦИЯ № 5 „ОСИГУРЯВАНЕ НА ИНФОРМАЦИЯ, ПУБЛИЧНОСТ И ВИЗУАЛИЗАЦИЯ ПО ПРОЕКТ PGI05251 „ЗЕЛЕНИ ОБЩЕСТВЕНИ ПОРЪЧКИ И УСТОЙЧИВИ ИНСТРУМЕНТИ ЗА ИНТЕГРИРАНЕ НА РЕСУРСНАТА ЕФЕКТИВНОСТ””.**  **За обособена позиция №...........................................**  .....................................................................................................................................................  /*име на Участника /*  .....................................................................................................................................................  */пълен адрес за кореспонденция – улица, номер, град, код, държава/*  .....................................................................................................................................................  */лице за контакт, телефон, факс и електронен адрес/* |

Документите, свързани с участието в процедурата, се представят от участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адрес – гр. Габрово, пл.Възраждане №3 -Деловодство.

Документите се представят в запечатана непрозрачна опаковка, върху която се посочват:

1. наименованието на участника, включително участниците в обединението, когато е приложимо;

2. адрес за кореспонденция, телефон и по възможност – факс и електронен адрес;

3. наименованието на поръчката – и обособените позиции, за които се подават документите.

За получените оферти за участие при възложителя се води регистър, в който се отбелязват:

1. подател на офертата за участие;

2. номер, дата и час на получаване;

3. причините за връщане на офертата, когато е приложимо.

При получаване на офертата върху опаковката се отбелязват поредният номер, датата и часът на получаването, за което на приносителя се издава документ.

Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в горепосочения регистъра на възложителя.

Не се допуска приемане на оферти от лица, които не са включени в списъка. Получените оферти се предават на председателя на комисията, за което се съставя протокол. Протоколът се подписва от предаващото лице и от председателя на комисията.

**При условията на настоящата процедура участниците не могат да подават оферта за обособена позиция № 5, тъй като на основание чл. 21, ал. 6 от Закона за обществените поръчки,Възложителят ще възложи Обособена позиция № 5 по реда, валиден за индивидуалната й стойност. Прогнозната стойност на обособената позиция попада в обхвата на чл. 20, ал. 4, т. 3 от ЗОП.**

**2. Съдържание**

Заявлението и Офертата, както и приложенията към тях се изготвят по представените в документацията образци. Заявлението и Офертата се състоят от:

**2.1.** Опис на представените документи, съдържащи се в опаковката, подписан от участника (в оригинал) или от изрично упълномощен негов представител /***Образец № 1/***.

**2.2.** Заявление за участие:

**2.2.1.** Единен европейски документ за обществени поръчки (ЕЕДОП) за участника в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката ***-* задължително в електронен вид – Образец № 2.**

**2.2.1.1. Указания за подготовка и представяне на ЕЕДОП**

*Съгласно чл. 67, ал. 4 от Закона за обществените поръчки (ЗОП) във връзка с § 29, т. 5, б. „а” от Преходните и заключителни разпоредби на ЗОП, в сила от1 април 2018 г., Единният европейски документ за обществени поръчки се представя* **задължително в електронен вид - еЕЕДОП**.

1. Същност на ЕЕДОП: Единният европейски документ за обществени поръчки (ЕЕДОП) представлява лична декларация, чрез която се декларират обстоятелствата, свързани с личното състояние и с критериите за подбор като се предоставя съответната информация, изисквана от възложителя. В документа се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която подателят на документа е установен, са длъжни да предоставят информация. ЕЕДОП се подава от физическите лица, представляващи всеки икономически оператор - участник, подизпълнител, трето лице, член на обединение. Конкретните физически лица, от които се изисква да декларират данни в ЕЕДОП се определят в зависимост от формата на икономическия оператор (вида на дружеството) и са подробно разписани в чл. 40 от ППЗОП. Когато декларираните обстоятелства, свързани с личното състояние (Част ІІІ от ЕЕДОП) се отнасят за повече от едно физическо лице, всички тези лица могат да подпишат един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, се попълва отделен ЕЕДОП за всяко лице или за някои от лицата. Когато се подава повече от един ЕЕДОП, обстоятелствата, свързани с критериите за подбор, могат да се съдържат само в ЕЕДОП, подписан от лице, което може самостоятелно да представлява съответния икономически оператор (участник, подизпълнител, трето лице, член на обединение).

ЕЕДОП се представя по стандартен образец, утвърден с Регламент за изпълнение (ЕС) 2016/7 на Комисията от 05.01.2016 г. Считано от 01.04.2018 г. ЕЕДОП се подава задължително в електронен вид.

2. Представяне на ЕЕДОП: Един от възможните начини за предоставяне на ЕЕДОП в електронен вид е той да бъде цифрово подписан и приложен на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание.

Друга възможност за предоставяне е чрез осигурен достъп по електронен път до изготвения и подписан електронно ЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на офертите.

Тъй като избраната процедура – публично състезание е „национална“, съгласно указания на АОП възможно е използването на ЕЕДОП само в WORD /\*.docx/ формат, който е наличен на Портала за обществени поръчки.

3. Подготовка на ЕЕДОП чрез използване на образеца във формат \*.docx: Към настоящата документация се предоставя ЕЕДОП - *образец 1* във формат \*.docx, който може да бъде попълнен и подписан с електронен подпис.

Всички данни, които се попълват в ЕЕДОП зависят от формата на участие и обстоятелствата, свързани с конкретния подател на документа. След попълване на образеца същият се подписва електронно от всички задължени лица и се предоставя в електронен вид към документите за участие в процедурата.

*Подробни указания за начина на създаване и предоставяне на Единен европейски документ за обществени поръчки (ЕЕДОП) в електронен вид - еЕЕДОП се съдържат в Методическо указание с изх. № МУ-4/02.03.2018г. на Изпълнителния директор на Агенция по обществени поръчки на адрес:*

[*http://www.aop.bg/fckedit2/user/File/bg/practika/MU4\_2018.pdf*](http://www.aop.bg/fckedit2/user/File/bg/practika/MU4_2018.pdf)

**2.2.2.** Документи за доказване на предприетите мерки за надеждност, когато е приложимо;

**2.2.3.** при участник обединение - Документ, от който да е видно правното основание за създаване на обединението /заверено копие/, както и следната информация във връзка с конкретната обществена поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението.

**2.3.** Оферта:

**2.3.1.** Техническо предложение:

**2.3.1.1.** Документ за упълномощаване, когато лицето, което подава офертата, не е законният представител на участника.

**2.3.1.2.** Предложение за изпълнение на поръчката – ***Образец № 3.1, № 3.2, № 3.3, №3.4;***

**2.3.1.3.** Декларация за съгласие с клаузите на приложения проект на договор – ***Образец № 4*;**

**2.3.1.4**. Декларация за срока на валидност на офертата – ***Образец № 5*;**

**2.3.1.5.** Декларация че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо- попълва се ***Образец № 6*.**

**2.3.1.6**. Декларация за конфиденциалност на информацията, ако е приложимо /свободен текст/.

**2.3.2.** Ценово предложение – ***Образец № № 7.1; 7.2, 7.3, 7.4*.**

При изготвяне на офертата всеки участник трябва да се придържа точно към условията, обявени от Възложителя на обществената поръчка, посочени в настоящата документация.

**ВАЖНО!!! При офериране, участниците следва да се съобразят с прогнозната стойност на обособените позиции.**

**При грешки и/или пропуски в изчисляването на предлаганите от участника цени в ценовата оферта, същият ще бъде отстранен.**

**3. Специфични изисквания**

Възложителят не приема представянето на варианти на офертите.

**В) Достъп до документация за участие. Разяснения по документацията за участие**

1. **Достъп до документация за участие.**

Възложителят осигурява неограничен пълен, безплатен и пряк достъп до всички документи, публикувани на профила на купувача - [www.gabrovo.bg](http://www.gabrovo.bg), профил на купувача.

**2. Условия и ред за получаване на разяснения по документацията за участие**

Всяко лице може да поиска писмено от Възложителя разяснения по документацията за участие. Писмени искания за разяснения по същество относно документация за участие и/или реда за провеждане на процедурата могат да бъдат подавани от лицата, всеки работен ден между 8:15 ч. и 17:00 ч., в деловодството на Община Габрово най-късно до 5 дни преди изтичането на срока за получаване на оферти.

Разясненията се публикуват на профила на купувача в срок до три дни от получаване на искането и в тях не се посочва лицето, направило запитването.

## Г) Комуникация между Възложителя и Участниците

Всички комуникации и действия на Възложителя и на Участниците, свързани с настоящата поръчка, са в писмен вид.

Участникът може да представя своите писма и уведомления по факс, чрез препоръчано писмо с обратна разписка или куриерска служба.

Решенията на Възложителя, за които той е длъжен да уведоми Участниците, се изпращат по факс, или се връчват лично срещу подпис или се изпращат с препоръчано писмо с обратна разписка, чрез куриерска служба.

За получено се счита това уведомление, което е достигнало до адресата, на посочения от него адрес. Когато адресатът е сменил своя адрес и не е информирал своевременно за това Възложителя, или адресатът не желае да приеме уведомлението, за получено се счита това уведомление, което е достигнало до адреса, известен на изпращача. При предоставяне на изискванията по поръчката на участниците и при сключването на договора за обществена поръчка,

Възложителят може да посочи коя част от информацията, която им предоставя има конфиденциален характер. Участниците нямат право да разкриват тази информация.

При подаване на офертата си Участникът също може да посочи коя част от нея има конфиденциален характер и да изисква от Възложителя да не я разкрива. Възложителят няма право да разкрива информация, предоставена му от Участниците, посочена от тях като конфиденциална по отношение на технически или търговски тайни, с изключение на случаите на изпълнение на задължението на Възложителя да изпрати информация за сключения договор до Агенцията по обществени поръчки.

Обменът и съхраняването на информация в хода на провеждане на процедурата за възлагане на обществена поръчка се извършват по начин, който гарантира целостта, достоверността и поверителността на информацията.

Възложителят може да поиска Участникът да представи някои от документите в офертата си освен в писмен вид и на електронен носител.

При различие в съдържанието на документи, представени в писмен вид (на хартия) и на електронен носител, за валидно се счита записаното в писмен вид на хартиен носител. Информация, която е представена само на електронен носител, без да е представена и в писмен вид (на хартия), няма да се приема като предоставена в процедурата.

**РАЗДЕЛ ІV.**

**ПРОВЕЖДАНЕ НА ПРОЦЕДУРАТА**

***А) Разглеждане, оценка и класиране на офертите***

След изтичането на срока за получаване на оферти възложителят назначава комисията за разглеждане и оценка на офертите със заповед, в която определя:

1. поименния състав и лицето, определено за председател;

2. сроковете за извършване на работата;

3. място на съхранение на документите, свързани с обществената поръчка, до приключване работата на комисията. Комисията се състои от нечетен брой членове.

Членове на комисията могат да са и външни лица. В тези случаи възложителят сключва писмен договор с всяко от лицата, привлечени като председател или членове на комисията.

Председателят на комисията:

1. свиква заседанията на комисията и определя график за работата й;

2. информира възложителя за всички обстоятелства, които препятстват изпълнението на поставените задачи в посочените срокове;

3. отговаря за правилното съхранение на документите до предаването им за архивиране;

4. прави предложения за замяна на членове на комисията при установена невъзможност някой от тях да изпълнява задълженията си.

Членовете на комисията:

1. участват в заседанията на комисията;

2. лично разглеждат документите, участват при вземането на решения и поставят оценки на офертите;

3. подписват всички протоколи и доклади от работата на комисията.

Решенията на комисията се вземат с обикновено мнозинство. Когато член на комисия не е съгласен с решенията и предложенията на комисията, той подписва съответните документи с особено мнение. Особеното мнение се аргументира писмено, като мотивите са неразделна част от доклада от работата на комисията. Членовете на комисията представят на възложителя декларация по чл. 103, ал. 2 ЗОП за липса на конфликт на интереси с участниците, след получаване на списъка с участниците и на всеки етап от процедурата, когато настъпи промяна в декларираните данни. Всеки член на комисията е длъжен да си направи самоотвод, когато установи, че:

1. по обективни причини не може да изпълнява задълженията си;

2. е възникнал конфликт на интереси.

Възложителят е длъжен да отстрани член на комисията, за когото установи, че е налице конфликт на интереси с участник.

Членовете на комисията са длъжни да пазят в тайна обстоятелствата, които са узнали във връзка със своята работа в комисията.

Комисията и всеки от членовете й са независими при изразяване на становища и вземане на решения, като в действията си се ръководят единствено от закона.

Всеки член на комисия е длъжен незабавно да докладва на възложителя случаите, при които е поставен под натиск да вземе нерегламентирано решение в полза на участник.

При промяна в датата, часа или мястото за отваряне на офертите участниците се уведомяват чрез профила на купувача най-малко 48 часа преди новоопределения час.

Комисията започва работа след получаване на представените оферти и протокола за приемане на оферти от председателя. Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.

Комисията отваря по реда на тяхното постъпване запечатаните непрозрачни опаковки и оповестява тяхното съдържание.

**ОФЕРТИТЕ НА УЧАСТНИЦИТЕ ЩЕ СЕ РАЗГЛЕДАТ ПО РЕДА НА ЧЛ. 181, АЛ.2 И АЛ. 3 ОТ ЗОП, ВЪВ ВРЪЗКА С ЧЛ. 61 ОТ ППЗОП.**

Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква подробна писмена обосновка за начина на неговото образуване, която се представя в 5-дневен срок от получаване на искането. Обосновката може да се отнася до:

1. икономическите особености на производствения процес, на предоставяните услуги или на строителния метод;

2. избраните технически решения или наличието на изключително благоприятни условия за участника за предоставянето на продуктите или услугите или за изпълнението на строителството;

3. оригиналност на предложеното от участника решение по отношение на строителството, доставките или услугите;

4. спазването на задълженията по чл. 115 от ЗОП;

5. възможността участникът да получи държавна помощ.

Получената обосновка се оценява по отношение на нейната пълнота и обективност относно обстоятелствата, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи. Не се приема оферта, когато се установи, че предложените в нея цена или разходи са с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към ЗОП.

Не се приема оферта, когато се установи, че предложените в нея цена или разходи са с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл. 107 от ДФЕС.

Комисията класира участниците по степента на съответствие на офертите с предварително обявените от възложителя условия. Когато комплексните оценки на две или повече оферти са равни, се прилага чл. 58 от ППЗОП.

**Критерият за оценка на офертите е:**

За Обособена позиция № 1- **„икономически най-изгодна оферта – най-ниска цена“**;

За Обособена позиция № 2- **„икономически най-изгодна оферта – най- ниска цена“;**

За Обособена позиция № 3- **„икономически най-изгодна оферта – най- ниска цена“;**

За Обособена позиция № 4- **„икономически най-изгодна оферта – най- ниска цена“.**

### Б) Класиране и определяне на Изпълнител. Прекратяване на процедурата

Възложителят обявява с мотивирано решение за класирането на участниците и участника, определен за Изпълнител, не по-късно от 10 дни след приключване работата на комисията. В решението Възложителят посочва и отстранените от участие в процедурата участници и мотивите за отстраняването им. Възложителят изпраща решението на участниците в тридневен срок от издаването му.

Възложителят публикува в профила на купувача мотивираното решение за класирането на участниците и участника, определен за Изпълнител. Решението се изпращат в един и същи ден на участниците и се публикуват в профила на купувача.

Възложителят прекратява процедурата с мотивирано решение, когато:

1. не е подадена нито една оферта;

2. всички оферти не отговарят на условията за представяне, включително за форма, начин и срок, или са неподходящи;

3. първият и вторият класиран участник откаже да сключи договор;

4. са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

5. поради неизпълнение на някое от условията по чл. 112, ал. 1 от ЗОП не се сключва договор за обществена поръчка;

6. всички оферти, които отговарят на предварително обявените от възложителя условия, надвишават финансовия ресурс, който той може да осигури;

7. отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;

8. са необходими съществени промени в условията на обявената поръчка, които биха променили кръга на заинтересованите лица.

Възложителят може да прекрати процедурата с мотивирано решение, когато:

1. е подадена само една оферта;

2. има само една подходяща оферта;

3. участникът, класиран на първо място:

а) откаже да сключи договор;

б) не изпълни някое от условията по чл. 112, ал. 1 от ЗОП, или

в) не докаже, че не са налице основания за отстраняване от процедурата.

В тридневен срок от вземане на решението за прекратяване възложителят в един и същи ден изпраща решението до всички участници, публикува го в профила на купувача.

**РАЗДЕЛ V.**

## СКЛЮЧВАНЕ НА ДОГОВОР ЗА ВЪЗЛАГАНЕ НА ИЗПЪЛНЕНИЕТО.

**ДОГОВОР ЗА ПОДИЗПЪЛНЕНИЕ. ИЗМЕНЕНИЕ НА ДОГОВОРА.**

**Сключване на договор:** След влизането в сила на решението за избор на изпълнител страните уговарят датата и начина за сключване на договора. Когато определеният за изпълнител участник откаже да сключи договор, възложителят прекратява процедурата или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно. Когато определеният изпълнител е неперсонифицирано обединение на физически и/или юридически лица и възложителят не е предвидил в обявлението изискване за създаване на юридическо лице, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

**Договор за подизпълнение:** Изпълнителите сключват договор за подизпълнение с подизпълнителите, посочени в офертата. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**Изменение на договора:** Договорът може да се изменя само при условията на чл. 116 от ЗОП.

**РАЗДЕЛ VІ.**

**ОБЩИ ИЗИСКВАНИЯ**

Във връзка с провеждането на процедурата и подготовката на офертите от участниците за въпроси, които не са разгледани в настоящите указания, се прилагат разпоредбите на ЗОП и ППЗОП.

В случай, че участниците в процедурата представят документи на език, различен от българския, и същите са представени и в превод на български език, при несъответствие в записите при различните езици, за валидни се считат записите на български език.

При изчисляване на сроковете във връзка настоящата процедура участниците следва да съблюдават и разпоредбите на чл. 28 от ППЗОП.

Участниците могат да получат необходимата информация за задълженията, свързани с данъци и осигуровки, закрила на заетостта и условията на труд, които са в сила в Република България и относими към услугите, предмет на поръчката, както следва:

* Относно задълженията, свързани с данъци и осигуровки:

Национална агенция по приходите:

Информационен телефон на НАП: 0700 18 700;

Интернет адрес: [www.nap.bg](http://www.nap.bg)

* Относно задълженията, свързани със закрила на заетостта и условията на труд:

Министерство на труда и социалната политика:

Интернет адрес: http://www.mlsp.government.bg

София 1051, ул. Триадица № 2

Телефон: 02 8119 443